open-index/open-wikipedia-markdown huggingface dataset:
Raasblaar

Die **raasblaar** (*Combretum zeyheri* Sond.) is 'n boom wat inheems is aan Suid-Afrika. Dit groei in die noordooste van die land. Op die SANBI-rooilys is dit as *veilig* (LC) gelys.

Hierdie bladwisselende boom word 3 – 10&nbsp;m hoog en kom so ver noord as Kenia voor. Die boom kom ook algemeen in die Zeerust, Swartruggens, Rustenburg en Thabazimbi gebiede voor.

Die boom is inheems in Angola, Benin, Botswana, Demokratiese Republiek die Kongo, Eswatini, Ghana, Guinee, Ivoorkus, Kameroen, Kenia, Malawi, Mosambiek, Namibië, Nigerië, Tanzanië, Togo, Zambië en Zimbabwe.

Die boom se FSA-nommer is 546.

## Galery 

Combretum zeyheri, habitus, De Wildt 4x4, a.jpg
Combretum zeyheri 1.jpg|bloeiwyses
Large-fruited Bushwillow (Combretum zeyheri) fruits (12908109715).jpg|groen vrugte
Combretum zeyheri MS2011ZA425.jpg|droë vrugte
Combretum - seed germination (6689349637).jpg|ontkiemende saad

## Sinonieme 
* *Combretum antunesii* Engl. & Diels
* *Combretum bragae* Engl.
* *Combretum calocarpum* Gilg ex Suess.
* *Combretum dilembense* De Wild.
* *Combretum glandulosum* F.Hoffm.
* *Combretum lopolense* Engl. & Diels
* *Combretum megalocarpum* Brenan
* *Combretum oblongum* F.Hoffm.
* *Combretum odontopetalum* Engl. & Diels
* *Combretum platycarpum* Engl. & Diels
* *Combretum rupicola* Engl. ex Diels
* *Combretum sankisiense* De Wild.
* *Combretum sinuatipetalum* De Wild.
* *Combretum teuszii* Engl. & Diels
* *Combretum tinctorum* Welw. ex M.A.Lawson
* *Combretum zeyheri var. seineri* Engl.

## Sien ook 
* Alfabetiese lys van Suid-Afrikaanse bome

## Verwysings
Evangeliese Teologiese Fakulteit

Die **Evangeliese Teologiese Fakulteit** (Nederlands: *Evangelische Theologische Faculteit*; afgekort as *ETF*) is 'n privaat universiteit van teologie in Heverlee, Vlaandere, België. Die ETF bied vier graadprogramme aan: 'n Nederlandse Bachelor of Arts in teologie en godsdienstwetenskappe, 'n Engelse Master of Arts in teologie en godsdienstwetenskappe, 'n Nederlandse onderwysersgraadprogram, en 'n Engelse doktorale program.

## Geskiedenis 
Die akademiese instelling het sy oorsprong gehad in die Bybel Instituut België. Die instituut is in 1919 in Brussel gestig as die "*Institut Biblique de la Missie Belge Evangélique*". In 1922 is die Nederlandssprekende departement begin: *Bijbelinstituut België*.

### Bybel Instituut België 
Van 1965 het die instituut vinnig gegroei. Die groei het gekom deur die baie buitelandse studente wat daar gaan studeer het om die drieledige onderwys wat aangebied is. Daarom het die Belgiese regering die onderwysprogram in 1971 erken, waarna die instituut in 1975 na 'n voormalig Jesuïeteklooster in Heverlee, Leuven, België, verhuis het.

### Stigting van die Universiteit 
Die *Evangelische Theologische Faculteit* is in 1981 gestig as 'n akademiese program van die Bybel Instituut.

## Eksterne skakels 
*   Evangelische Theologische Faculteit Leuven
Amerikaanse presidentsverkiesing 2012

Die **Amerikaanse presidentsverkiesing van 2012** (Engels: *United States presidential election, 2012*) is op 6 November 2012 gehou om te bepaal wie Barack Obama as die 45ste President van die Verenigde State van Amerika sal opvolg. Volgens die Grondwet van die Verenigde State kon Obama vir 'n tweede termyn verkies word. Barack Obama van die Demokratiese Party verslaan die Republikeinse Mitt Romney in die verkiesing. Hy is op 20 Januarie 2013 vir die tweede keer as die 44ste President van die Verenigde State van Amerika in die amp beëdig.

Die presidentsverkiesing is op dieselfde dag gehou as die parlementsverkiesing vir die Huis van Verteenwoordigers en die Senaat. In 'n aantal deelstate het daar ook goewerneursverkiesings plaasvind.

## Kandidate 
Die twee kandidate was:

Barack Obama votes in the 2012 election.jpg|Die Demokratiese presidentskandidaat Barack Obama.
Romney 2011 Paradise Valley, AZ rally.jpg|Die Republikeinse presidentskandidaat Mitt Romney.

## Sien ook 
* Amerikaanse presidentsverkiesing 2008
* Amerikaanse presidentsverkiesing 2016

## Eksterne skakels 
*  Counting the Votes
Bergvygie

Die **bergvygie** (*Drosanthemum speciosum* (Haw.) Schwantes) is 'n  vetplantjie in die vygiefamilie. Dit is endemies aan Suid-Afrika en kom in die Wes-Kaap van Worcester tot Heidelberg voor. Op die SANBI-rooilys is dit as *veilig* (LC) gelys.
Die plant is 'n indringerplant in Kalifornië.

Dit is 'n struikie wat 50&nbsp;cm hoog kan word. Deur die blaasselle op die vel lyk dit asof dit met dou bedek is. In die lente is die plant verder bedek met pragtige blommetjies wat veral in die Nasionale Botaniese Tuin van die Karoo-woestyn in Worcester te bewonder is. Die plantjie is nou 'n gunsteling in baie tuine in streke van die wêreld met 'n Mediterraanse klimaat.

## Fotogalery 

Drosanthemum speciosum Orange - CT 2.jpg
Drosanthemum speciosum P1050019.JPG|Bergvygies in hul natuurlike habitat.
Drosanthemum speciosum Orange - CT 1.jpg
Drosanthemum speciosum 20D 2719.jpg
Drosanthemum speciosumP1050020.JPG
Drosanthemum speciosum 1DS-II 2-3496.jpg

## Verwysings
Stormbergplatblaar

**Stormbergplatblaar** (*Tetrachne dregei* Nees) is 'n grasspesie wat inheems is aan Lesotho en Suid-Afrika, waar dit in die Oos-Kaap, Wes-Kaap, Noord-Kaap en die Vrystaat aangetref word. Op die SANBI-rooilys is dit as *veilig* (LC) gelys.  Dit kom ook in Pakistan voor as 'n indringerplant.

Die plant het 'n wortelstok en is 'n meerjarige polgras  wat 30 -90 cm hoog kan word. Die blare word tot 13 cm lang en 1 - 5 mm breed.  Dit is 'n klimaksspesie en 'n C4-plant. Dit groei baie stadig vanaf saad. Dit kan 10 jaar duur om die volwassenheid te bereik. In die wildernis ontkiem die saad selde. Vermeerdering vind dikwels deur die wortelstok plaas. Dit is 'n spesie wat hoër as 1200 m in oop berggraslande op sandige grond naby riviere of op klipperige dagsome of hellings voorkom. Plek-plek kan dit talryk wees, maar dit kan ook skaars wees. 

## Landbou 
Die spesie is uitstekend vir beweiding geskik:

## Verwysings
Conophytum ficiforme

'''*Conophytum ficiforme* (Haw.) N.E.Br.''' is 'n knopie wat endemies aan Suid-Afrika is. Dit kom in die Wes-Kaap voor en is op die SANBI-rooilys as *veilig* gelys.

Dit kom op die Malmesburyskalie tussen kwartsklippies voor maar word ook in die Karoo van Worcester aangetref. Hier groei hulle in die skaduwee van wat verpleegsterplante genoem word en vorm groot klompe. Die verpleegsterplant beskerm die saailinge teen die felle son. Die plant lyk op 'n balletjie of 'n vyg, maar dit kan ook 'n gleuf hê wat die lyf in twee blare verdeel. Dit is gewoonlik grysgroen van kleur, maar dit hang af hoeveel reën dit ontvang het. In droë tyde kan dit rooi of pers lyk. Die lyfies word 20&nbsp;mm lank en 15&nbsp;mm breed. In die herfs kry dit geurige blommetjies wat  pienk, wit of liggeel van kleur kan wees. Die vrug is 'n kapsule wat baie klein saadjies bevat.

## Galery 

1 Conophytum ficiforme - worcester acilliers.jpg|
Conophytum ficiforme in Robertson Karoo habitat - dried in dormancy 5.jpg|in droë tyd
1 Conophytum ficiforme in cultivation.jpg|met gleufies
Conophytum ficiforme in Robertson Karoo habitat - dried in dormancy 2.jpg

## Verwysings
Boesmansuring

**Boesmansuring** (*Anacampseros rufescens* (Haw.) Sweet) is 'n vetplantjie wat endemies is aan Suid-Afrika en voorkom in Oos-Kaap, Vrystaat en KwaZulu-Natal. Op die SANBI-rooilys is dit as *veilig* gelys.

Die plant groei op kaal vlaktes of klipperige hellings in die ooste van die Nama-Karoo of die Oos-Kaapse berge. Gewoonlik is daar min reën en ekstreme temperature. Die jong blare is tydens die winterreëns groen van kleur, maar in die droë tyd kan dit rooierig of perserig word. Die saadjies ontkiem gemaklik en die plant groei nou ook buite Suid-Afrika as tuin- of kamerplante.

## Galery 

Anacampseros rufescens 0zz.jpg
Anacampseros rufescens2 ies.jpg
Anacampseros rufescens.png
Anacampseros rufescens3 ies.jpg
취설송.jpg
Anacampseros rufescens kz01.jpg

## Verwysings
Britse algemene verkiesing van 2005

duimnael|Uitslag:

Die **Britse algemene verkiesing van 2005** was 'n algemene verkiesing wat op 5 Mei 2005 in die Verenigde Koninkryk gehou is. Die Arbeidersparty (bekend in Engels as **Labour**) het, vir die derde keer sedert 1997, ’n algehele meerderheid in die laerhuis van die Britse parlement behaal.

Na die verkiesing was Tony Blair steeds die eerste minister.

## Uitslag 
## Verwysings 
## Eksterne skakels
Papierkannetjie

Die **papierkannetjie** (*Conophytum burgeri* L.Bolus) is 'n knopie wat net naby Aggeneys in die noordelike Boesmanland aangetref word. Die wetenskaplike naam *burgeri* verwys na die familie Burger wat die kwartsietvlakte naby Aggeneys besit het waar hierdie knopie aangetref word. Hierdie grond is nou in die besit van die Black Mountain-mynboubedryf, maar hulle beskerm steeds die plek waar dit voorkom. Hierdie deel van die sukkulente Karoo is die enigste plek waar dit aangetref word.

Hierdie knopie is 'n dwergplantjie met 'n besondere vorm wat dit teen die kwartsietagtergrond waar dit voorkom, uiters moeilik maak om te vind. Dit word net 2&nbsp;cm hoog en 4,5&nbsp;cm in deursnee en het die vorm van 'n eier. Dit is eintlik twee vergroeide dik blare. Dit kan groen van kleur wees, maar ook rooierig soos robyn, maar dit is dikwels oortrek met 'n papieragtige omhulsel wat eintlik die uitgedroogde reste van die vorige seisoen se blare is. Hierdie bedekking maak die plantjie nie net moeilik om te vind nie, maar die omhulsel is ook 'n beskerming teen die son. Onder die papierjassie is die plantjie halfdeurskynend, wat die son se gefilterde lig dieper in die plant laat deurdring, om daar fotosintese moontlik te maak. Die vorm van die plant is rond om vogverlies te beperk. In April kry die plantjie 'n enkel blommetjie wat helderpienk van kleur is en met sy heuninggeur bye en ander insekte lok.

## Galery 

2 Conophytum burgeri in cultivation 9.jpg
Conophytum burgeri - RSA 5.jpg|
Conophytum burgeri in cultivation 2.jpg|

## Verwysings
Haaskos

**Haaskos** (*Anacampseros lanceolata* (Haw.) Sweet) is 'n vetplantjie wat endemies is aan die westelike dele van Suid-Afrika. Dit word ook **boesmansuring** genoem, maar hierdie naam word gewoonlik vir die naverwante *A. rufescens* gebruik. Die plant is as *veilig* gelys op die SANBI-rooilys.

## Verspreiding 
Die spesie het 'n uitgestrekte (maar smal) verspreiding in die westelike dele van Suid-Afrika, van die grens met Namibië (die Richtersveld), deur die Namakwaland en westelike Groot Karoo, af tot by die Worcester-area in die Robertson Karoo en van Bredasdorp tot by Uniondale.

## Identifikasie 
Die plantjie het 'n vertakte stam wat 8&nbsp;cm lank kan word en tot 5&nbsp;cm breed. Dit groei in rosetvorm en vorm klompe of grondbedekkende matte. Die plant het dik lansvormige blare wat 2,5&nbsp;cm lank word met wit veselagtige hare daartussen. Die blomme is pienk-perserig.

Sy sukkulensie-indeks is uiters hoog: 53,27.

## Galery 

2 Anacampseros lanceolata - Ashton - Copy.jpg
Anacampseros lanceolata - Bonnievale 2.jpg
Anacampseros lanceolata - Bonnievale area 1 - Copy.jpg
Anacampseros lanceolata - Bonnievale area 2 - Copy.jpg
Anacampseros lanceolata - Witteberge.jpg
Anacampseros lanceolata kz01.jpg

## Verwysings 
## Eksterne skakels 
*
Portrush

**Portrush** (afgelei van Iers-Gaelies ***Port Rois***, "hawe by die landpunt") is 'n stranddorp in die Noord-Ierse graafskap Antrim, digby die grens met die graafskap Londonderry en nie ver van Portstewart nie, 'n ander bekende see-oord, met 'n bevolking van 6&nbsp;454 volgens die sensus van 2011.
duimnael|links|Whiterocks Beach is genoem na die die wit kranse - 'n gewilde bestemming vir 'n staptoer langs die strand
duimnael|links|Die wit kranse of White Rocks, soos gesien vanuit Curranstrand
Die grootste deel van Portrush se historiese dorpskern, insluitende die spoorwegstasie asook die meeste hotelle, restaurante en kroeë, is op die Ramore Head-landpunt geleë, 'n skiereiland wat oor 'n afstand van een myl in noord-noordoostelike rigting in die Atlantiese Oseaan uitsteek. Buite die toeristeseisoen dien Portrush hoofsaaklik as slaapstad vir die nabygeleë Coleraine-kampus van die Universiteit van Ulster.

Portrush staan veral bekend vir sy drie uitgestrekte sandstrande - West Strand, East Strand en White Rocks, asook die Koninklike Portrush-gholfklub (*Royal Portrush Golf Club*), die enigste Britse gholfklub buite die hoofeiland Groot-Brittanje wat as gasheer vir die Ope Kampioenskap opgetree het.
Ar-Raqqah

**Ar-Raqqah** (Arabies: الرقة), ook bekend as **Rakka** of **Raqqa**, is 'n stad in noordelike Sirië en die hoofstad van die gelyknamige administratiewe gewes. Sedert 2014 is Ar-Raqqah die *de facto* hoofstad van die Islamitiese Staat in Irak en die Levant. Ar-Raqqah is ongeveer 40&nbsp;km oos van Sirië se grootste dam, die Tabqadam, en 160&nbsp;km oos van Sirië se grootste stad, Aleppo, geleë.

## Verwysings 
## Eksterne skakels
Lys van bergpasse oor die Alpe

Die **lys van bergpasse oor die Alpe** omvat die bergpasse in die Alpe wat per pad oorgesteek kan word en ten minste 950&nbsp;m bo seevlak is – in Switserland, Duitsland, Frankryk, Italië, Oostenryk en Slowenië.

## Literatuur 
* Uwe A. Oster: Wege über die Alpen. Von der Frühzeit bis heute. Darmstadt 2006, .
* Harald Denzel: Grosser Alpen Strassenführer. Die anfahrbaren Hochpunkte der Alpen und die kuriosesten Gebirgsstrecken zwischen Wien und Marseille für sportlich-touristisch eingestellte Auto- und Zweiradfahrer. Denzel-Verlag, Innsbruck, .

## Eksterne skakels 
* Befahrbarkeit, Wintersperren und Straßenzustand auf mehr als 300 Alpenpässen und Alpenstraßen auf www.alpentourer.eu
* Liste und Karte der Alpenpässe auf 4biker.eu 
* Umfangreiche Liste der befahrbaren Alpenpässe auf alpenrouten.de
Lewerplant

Die **lewerplant** (*Pleiospilos compactus* (Aiton) Schwantes) is 'n vygie. Dit groei op 'n hoogte van 700-1700 m op kwartsietdagsome.Dit kom voor in die Karoo Nasionale Park

Die dwergplantjie het gewoonlik net twee verdikte blare wat 6-7 cm lank kan word en 'n amper driehoekige deursnee het. Die blare is grysgroen van kleur en kan rooierig verkleur. Die plantjie kan in matjies van 30 cm deursnee voorkom. Die blommetjie is eenkleurig geel.
Hartmann & Leide erken vyf onderspesies:

## Verwysings
Platvoetaasblom

Die **platvoetaasblom** (*Ceropegia barberae*) is 'n bolagtige geofiet wat inheems is aan Botswana, Zimbabwe en die Suid-Afrikaanse provinsies Oos-Kaap, Gauteng, KwaZulu-Natal, Limpopo, Noordwes en Mpumalanga. Dit groei op hoogtes tussen 400 en 1300 m bo seevlak. 

Die knol lyk op 'n aartappel. Dit word 80-200 mm in deursnee en is eetbaar. Dit is 'n meerjarige dwergplant en sy bogrondse dele is met rowwe hare bedek. Die langwerpige blare (tot 10 x 2,5 cm) is diggepak. Die blomme is skouspelagtig. Tot vyftig van hulle is saamgepak in 'n bolvorm en hulle stink na aas. Vlieë kom hul eiers daarin lê omdat hulle dink dat dit rottende vleis is. Saam het ander insekte bestuif hulle die blomme. Hierdie bestuiwingsmetode is nie besonder effektief nie, maar die plant produseer groot aantalle saadjies.

## Galery 

Brachystelma barberiae curtis botanical magazine pl.5607.jpg|Illustrasie van die blomme
Brachystelma barberiae 1.jpg
Brachystelma barberae 1DS-II 1-1332.jpg
Brachystelma barberae 1DS-II 6144.jpg

## Verwysings 
## Bronnelys 
* Redlist Sanbi
* Plants of the World Online
Kameelvoetjie

Die **kameelvoetjie** (*Conophytum subfenestratum* Schwantes) of **glasvingertjie** is 'n knopie.

Hierdie dwergvetplantjie is endemies aan Suid-Afrika. Dit kom van die Knersvlakte tot Kliprand voor. Hulle is baie klein en onopvallend omdat hulle lyf onder kwartsietklippies begrawe is. In die herfs is dit makliker om te sien waar hulle groei wanneer hulle bloei. Die lyfies is tot 2,5&nbsp;cm breed, bleekgroen van kleur en deurskynend.

## Verwysings
Kawango-Wes

**Kawango-Wes** is sedert 8 Augustus 2013 een van die 14 streke van Namibië. Die streek se naam is van die Kawango's afgelei. Kawango-Wes se hoofstad en grootste stad is Nkurenkuru. In die weste word die streek deur Oshikoto en Ohangwena begrens en in die ooste deur Kawango-Oos. Die Okavangorivier vloei deur die streek, digby die grens met Kawango-Oos. Op 8 Augustus 2013 is Kawango opgedeel in Kawango-Oos en Kawango-Wes. In die noorde is Angola geleë en in die suide Otjozondjupa.
Cienfuegos (provinsie)

**Cienfuegos** is 'n provinsie in Kuba met ongeveer 400&nbsp;000 inwoners. Die provinsie se hoofstad, Cienfuegos, het vandag 'n bevolking van 164 duisend inwoners.

## Sien ook 
* Provinsies van Kuba

## Verwysings
Sarie du Toit

duimnael|regs|200px|Sarie du Toit, omstreeks 1958.

**Sara Aletta Petronella (Sarie) du Toit** (née Scheepers, 1907, Vrystaat – 1978) was van haar huwelik in 1931 tot 1935 ’n predikantsvrou in die Gereformeerde Kerk, waarna hulle na Potchefstroom verhuis het toe haar man aangestel is as hoogleraar aan dié kerk se Teologiese Skool.

Sarie Scheepers is in die Vrystaat gebore en het ook daar grootgeword. Haar ouers het later in die distrik Parys gaan woon. Voor haar huwelik het sy onderwys gegee en in 1931 tree sy in die huwelik met dr. Fanus du Toit, toe nog predikant van die kombinasie Bethal, Standerton, Volksrust, waar hy einde 1930 bevestig is. Haar skoonouers was van prof. dr. J.D. du Toit, wat as Totius roem verwerf het as Bybelvertaler, psalmberymer, digter en volksman, en Maria Postma. Haar man se oupa aan vaderskant was ds. S.J. du Toit (1847–1911), een van die belangrikste figure in die vroeë stryd om die erkenning van Afrikaans en konsulent van die Gereformeerde Kerke onder die Kruis. Aan moederskant was hy die kleinseun van ds. Dirk Postma (1818–1890), die grondlegger van die GKSA en eerste hoogleraar aan die GKSA se Teologiese Skool op Burgersdorp, waaraan sowel Fanus du Toit as sy vader ná die Skool se verplasing na Potchefstroom hoogleraar sou wees.

In 1935 verhuis die gesin na Potchefstroom toe dr. Du Toit, ná die dood van prof. J.A. du Plessis, benoem is as tydelike lektor aan die Teologiese Skool en in 1936 as professor, ook aan die PUK vir CHO, vir hoofsaaklik die Ou-Testamentiese wetenskap. Hy was meermale rektor van die Teologiese Skool en dekaan van die fakulteit teologie aan die PU vir CHO.

Sarie du Toit was ’n sterk krag in die vereningslewe en was altyd bereid om te help waar die kragte soms tekortgeskiet het, aldus Johanna du Plooy in die gedenkboek *Die Gereformeerde Vrou 1859–1959*. Vanaf die stigting van die Gereformeerde Sustersbond het sy in die provinsiale bestuur van Transvaal gedien. Op die plaaslike vereniging het sy van 1937 tot 1952 in die bestuur gedien, eers as sekretaresse en later as penningmeesteres. Du Plooy skryf: "Sy is besonder op netheid en presiesheid gesteld, nie alleen in haar persoonlike lewe en huishouding nie, maar ook met die werk wat die verenigingslewe betref."

Du Toit het haar man minstens twee keer oorsee vergesel: in 1939 toe prof. Du Toit in Nederland studeer het, en in 1946 na Amerika waar hy die Ekumeniese Sinode bygewoon het.

Uit hul huwelik is een dogter, Hanlie, gebore, later mev. (ds.) W.J. Maritz, tussen 1958 en sy dood leraar van die Gereformeerde kerke Salisbury, Parys en Florida; oorlede in die tuig op 12 Augustus 1983.

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Driekie Booysen

duimnael|regs|200px|Driekie Booysen, omstreeks 1959.

**Salome Frederika (Driekie) Booysen** (née Van der Walt, distrik Steynsburg, Kaapkolonie, 20 September 1887 – onbekend) was een van die vroegste lidmate van die Gereformeerde kerk Johannesburg (Fordsburg).

Driekie van der Walt was ’n kleindogter van Hendrik Bernardus van der Walt, in 1872 een van die stigters van die Gereformeerde kerk Steynsburg wat ook die kerkklok geskenk het wat dekades later nog in gebruik is. Haar grootvader aan moederskant was meester Clemens Rose, wat in 1840 uit Oostenryk na Suid-Afrika geëmigreer het nadat hy die Protestantse geloof aangeneem het. In die Kolonie het hy weldra by die Gereformeerde Kerk aangesluit en in die distrikte Steynsburg, Dordrecht, Burgersdorp en Middelburg, Kaap, onderwys gegee.

Driekie en haar gesin het in 1895 vanaf die Noordoos-Kaap na Johannesburg verhuis. As sewejarige kind het sy die Jameson-inval en die groot diamantontploffing beleef. Tydens die Driejarige Oorlog het die gesin swaar tye deurgemaak sodat Driekie reeds op 13-jarige leeftyd moes gaan werk teen een shieling per week. In 1903 het sy in die ou saaltjie van die Gereformeerde kerk Johannesburg in Mintweg, Fordsburg, belydenis van geloof afgelê. Tydens die Rebellie van 1914 het Driekie en haar niggie die gewonde rebelle in die hospitaal besoek. In die ou Fort in Johannesburg het hulle vir genl. C.R. de Wet en ander gevangenes geregte en nuus van die buitewêreld gebring.

In 1917, toe sy nagenoeg 30 jaar oud was, is sy met Marthinus Booysen getroud. Selfs tot op hoë leeftyd was sy nog altyd aan haar kerk se sustersorganisasies verbonde. Sy was een van die getroue en ywerige lede van die Dorkas- en Trifena-verenigings van die Gereformeerde kerk Johannesburg-Oos. Sy het ’n tapytefonds begin deur jare lank verversings met kerkraadsvergaderings te verkoop. Volgens Ida Bosman in die gedenkboek *Die Gereformeerde Vrou 1859–1959* was Driekie Booysen "’n goeie kleremaakster en ’n uitstekende bakster".

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Tankwavygie

Die **tankwavygie** (*Tanquana prismatica*)  is 'n vygie wat endemies aan Suid-Afrika is en in die Tankwa-Karoo voorkom.

Dit kom op klipperige vlaktes voor waar dit min reën (100 – 150&nbsp;mm). Die dwergplantjie kan klompe vorm met 30 vertakkings. Die jong blare is eiervormig, maar dit word later langwerpig en tot 2,5 – 4&nbsp;cm lank. Die gespikkelde blare kan groen wees maar ook rooierig word. Van Februarie tot Mei kry hulle geurige blomme met 'n deursnee van 4&nbsp;cm.

## Galery 

Tanquana prismatica 1DS-II 3-6119.jpg
Tanquana prismatica 1DS-II 3-6121.jpg
Tanquana prismatica 1DS-II 3-6124.jpg
Tanquana prismatica.jpg

## Verwysings
Paarl Post

Die **Paarl Post** is 'n koerant in Suid-Afrika wat hoofsaaklik in die Paarl, Wellington en Franschhoek in die Wes-Kaap versprei word. Dit is 'n tweetalige weekblad in Afrikaans en Engels met 'n oplaag van 17&nbsp;000 kopieë. Die leserstal word op 92&nbsp;000 geskat en is grootliks Afrikaanssprekend.

Die koerant het gewoonlik 32 tot 48 bladsye en word in poniekoerant-formaat gedruk. Die inhoud fokus op algemene nuus, sport, sosiale lewe en ontspanning. Dit bevat ook bylaes wat aan sake- en die eiendomsmark gewy is.

## Geskiedenis 
Die Paarl Post is vir die eerste keer op 14 Januarie 1905 gepubliseer en is die opvolger van Die Afrikaanse Patriot, die eerste Afrikaanse koerant in Suid-Afrika. In 1995 het Media24, 'n filiaal van die Naspers-mediagroep 'n 50% aandeel bekom. Naspers het hulle belang in 2002 na 75% uitgebrei. Sedertdien behoort die Paarl Post aan die mediagroep *Boland Koerante*, wat veertien plaaslike titels uitgee, en self 'n filiaal van Naspers is.

## Verwysings 
## Eksterne skakels 
* Amptelike webtuiste
Kwaggabal

Die **kwaggabal** (*Pleiospilos bolusii* (Hook.f) N.E.Br.) is 'n vygie.

Hierdie dwergvetplantjie is endemies aan Suid-Afrika. Dit kom op 'n hoogte van 750-1100 meter bo seevlak tussen Graaff-Reinet en Aberdeen in die Sondagsriviervallei voor.

## Beskrywing 
Dit groei tot 8&nbsp;cm hoog en 15&nbsp;cm breed en het net twee of vier verdikte blare wat soos stukkies graniet lyk. As gevolg hiervan is die plantjie moeilik om raak te sien op die grond waarop dit groei. Dit dra geel blommetjies en het 'n penwortel wat 10&nbsp;cm diep kan groei.

## Fotogalery 

Pleiospilos bolusii and Lithops Hookerii.jpg|Kwaggabal (links) met *Lithops hookeri* (regs)
Квітучий Pleiospilos.jpg|Bloeiende kwaggabal
Квітка Pleiospilos.jpg|Blom kwaggabal

## Verwysings
Aran-eilande

Die **Aran-eilande** is 'n eilandgroep in Galwaybaai, Wes-Ierland, wat uit drie bewoonde en vier onbewoonde barre kalksteeneilande bestaan. Geologies vorm die argipel 'n natuurlike voortsetting van die Burren, 'n barre kalklandskap op die Ierse hoofeiland. Langs sy terrasvormige rotskus word min sandstrande aangetref. Net soos die Burren is die eilande 'n belangrike habitat vir skaars en bedreigde plantspesies.

duimnael|links|Kaart van die Aran-eilande
Danksy die eilandgroep se afgeleë ligging langs die weskus van Ierland het die bewoners talle ou tradisies bewaar, insluitende die Ierse taal wat hier nog as omgangstaal gebesig word. Die Aran-eilande staan tans veral bekend vir die gelyknamige truie wat sedert die laat 19de eeu volgens tradisionele breipatrone van ongekleurde skaapwol vervaardig en wêreldwyd bemark word.

Die eilandgroep se ruwe kalklandskap is nie geskik vir landbou nie. Nogtans het bewoners klein kunsmatige akkers uit lae van seewier en sand geskep. Hierdie klein landbougronde, wat plaaslik "tuine" genoem word, word met klein steenmuurtjies afgebaken en beskerm. Landbou speel intussen 'n ondergeskikte rol in die eilande se ekonomie. Die belangrikste bedrywe is tans toerisme en visvangs.

Die Aran-eilande kan per veerboot of vliegtuig bereik word. Veerbote doen in Kilronan, die grootste nedersetting op Inishmore, aan. 'n Plaaslike lugredery, Aer Arann, verbind al drie bewoonde eilande met die streekslughawe van Connemara, sowat 38&nbsp;km wes van Galway.

## Verwysings
Varkslaai

**Varkslaai** (*Conicosia pugioniformis* (L.) N.E.Br.)  is 'n plantjie uit die vygiefamilie.

## Beskrywing 
Dit is 'n plantjie met 'n penwortel wat 50 –100&nbsp;cm lank kan word en blare wat dun en rond is, 15-20 lank kan word en wat grysgroen tot groen van kleur is. Dit het groot geel blomme (8&nbsp;cm in diameter) met talle dunne blomblare.

Varkslaai is eetbaar en word in die kombuis, selfs in restaurants gebruik.

Dit is moontlik 'n gasheerspesie vir die nematode  *Globodera capensis*, wat baie lyk soos die gevreesde en naverwante spesie *G. rostochiensis* wat aartappels aantas. Morfologies kan hulle nouliks onderskei word, maar wel met DNS-gebaseerde metodes.

## Verspreiding 
Die plant is endemies aan Suid-Afrika.

In Kalifornië is dit 'n indringerplant op die strande aan die kus, maar dit is nie baie aggressief nie.

## Subspesies 
Daar is drie subspesies:
**C.p. pugioniformis* wat van die Kaap tot Vredendal voorkom
**C.p. alborosea* word in Namakwaland aangetref
**C.p. muiri* kom in die Suid-Kaap tot Humansdorp voor.

## Fotogalery 

Conicosia pugioniformis.JPG|
Conicosiapugioniformis.jpg|
Conicosia pugioniformis subsp. pugioniformis 1DS-II 2-1965.jpg
Conicosia pugioniformis Flipphi 1.jpg
Conicosia pugioniformis Flipphi 3.jpg

## Verwysings 
## Eksterne skakels 
*
Smenchkare

**Anchcheperoere Smenchkare Djeser Cheperoe** was ’n kort rukkie farao tydens die laat 18de Dinastie van Egipte. Sy naam beteken "Lewend is die Vorme van Ra". Hy het tydens die Amarna-tydperk regeer, ’n tyd toe sy voorganger, Achenaten, ’n nuwe godsdiens wou afdwing. Hy is opgevolg deur Anchcheperoere Neferneferoeaten (vermoedelik Nefertiti). Anders as sy, het hy nie byname in sy troonnaam of cartouche gebruik nie.

Baie min is oor Smenchkare bekend omdat latere konings, van Horemheb af, probeer het om die hele Amarna-tydperk uit die geskiedenis te wis.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Trevor Goddard

**Trevor Leslie Goddard** (1 Augustus 1931 – 25 November 2016) was 'n Suid-Afrikaanse toetskrieketspeler en spankaptein. Hy het van 1955 tot 1970 aan 41 toetse deelgeneem, 2515 lopies aangeteken en 123 paaltjies geneem. 

In die seisoen van 1963–1964 was hy die kaptein van die jong Suid-Afrikaanse span wat vir vyf maande na Australië en Nieu-Seeland getoer het. Hy was ook in 1964–1965 kaptein van die span wat teen Engeland in Suid-Afrika gespeel het.
Find a Grave

**Find a Grave** is ’n kommersiële webtuiste waar die publiek inligting kan kry en byvoeg by ’n aanlyn databasis met begraafplaasrekords.

## Geskiedenis 
Die webtuiste is in 1995 deur Jim Tipton van Salt Lake City begin om hom te help met inligting vir sy stokperdjie om grafte van bekendes te besoek. Hy het later ’n aanlyn forum bygevoeg. Find a Grave is in 1998 as ’n kommersiële webtuiste van stapel gestuur.

Die webtuiste is later uitgebrei om die grafte van onbekendes in te sluit om aanlyn besoekers in staat te stel om eer te betoon aan aan afgestorwe familielede en vriende. Op 30 September 2013 het Ancestry.com aangekondig hulle gaan dit koop. In 2016 het Find a Grave reeds oor meer as 152&nbsp;miljoen begrafnisrekords beskik, asook 75&nbsp;miljoen foto's wêreldwyd.

Find a Grave het ook skakels na monumente van byvoorbeeld ontvangers van eremedaljes, godsdiensfigure, opvoeders en ander beroemdes. Die webtuiste oefen beheer uit oor die inskrywings.

## Verwysings 
## Bronne 
* 
* 
* 
* 

## Eksterne skakels 
* Amptelike webtuiste
*15px Hierdie artikel is vertaal uit die Engelse Wikipedia
Ysplantjie

Die **ysplantjie** of **soutslaai** (*Mesembryanthemum crystallinum*) is een van die bekendste vygies. Saam met party ander spesies uit die *Mesembryanthemum*-genus word dit ook brakslaai genoem. Die naam *ysplantjie* verwys na die blaasselle waarmee die plantjie bedek is en waardeur dit lyk asof dit met yskristalletjies bedek is. 

Dit is eetbaar en is vroeër dikwels deur die Khoi en die Boesmans geëet. Dit is inheems aan Suid-Afrika, maar is nou oor die wêreld verspei, soos in die Middellandse Seegebied.
Die ysplantjie is ook 'n indringerplant in Kalifornië, Arizona en Pennsylvanië. Dit is 'n meerjarige halofitiese plant wat 10 cm hoog en 50 cm breed kan word. Dit kry wit blomme met talle blomblare wat deur insekte bestuif word.

## Fotogalery 

Bolsa Chica - Flora 5.jpg| In Bolsa Chica Kalifornië
Bot-DSCF1136.jpg|Blare
Bot-DSCF1148.jpg|Vrugte
Mesembryanthemum crystallinum - Eispflanze PICT0015.jpg|Blom
Mesembryanthemum crystallinum 1983-33.JPG|Die blaasselle in teenlig
Mesembryanthemum crystallinum kz5.JPG|Knop met blaasselle

## Verwysings
Las Tunas (provinsie)

**Las Tunas** is 'n provinsie in Kuba met ongeveer 535&nbsp;000 inwoners. Die provinsie se hoofstad, Las Tunas, het vandag 'n bevolking van 170 duisend inwoners.

## Sien ook 
* Provinsies van Kuba

## Verwysings
Camagüey (provinsie)

**Camagüey** is die grootste provinsie in Kuba met 'n oppervlakte van ongeveer 15&nbsp;400 vk km. Die provinsie se hoofstad, Camagüey, het vandag sowat 320 duisend inwoners.

## Sien ook 
* Provinsies van Kuba

## Verwysings
Varkensbaai

**Varkensbaai** (Engels: *Bay of Pigs*; Spaans: *Bahía de Cochinos*) is 'n gebied aan die Kubaanse suidkus, in die provinsie *Matanzas*. Die baai is bekend weens ’n militêre aanval wat in 1961 daar geloods is. ’n Groep Kubane wat in die VSA woon, het Kuba probeer binnegaan om die regering van Fidel Castro tot ’n val te probeer bring. Hulle is deur die VSA opgelei en ondersteun, maar die aanval het misluk en hulle is almal in die tronk gestop of om die lewe gebring.

Die baai het die vorm van 'n groot onreëlmatige kusinham. Dit word ten weste deur die *Peninsula de Zapata* begrens, 'n uitgestrekte moeras- en wortelboommoeras-gebied, en ten ooste deur die agterland van die Giron-strand (*Playa Giron*) waar talle klein landbougemeenskappe gevestig is. Die kus van die baai is nog grootliks ongerep.

Varkensbaai is nie na varke (*cochinos*) genoem nie, maar na die koningstrekkervis, wat in Kuba ook *cochinos* genoem word.

## Verwysings 
## Eksterne skakels
Gestreepte lipvis

Die **Gestreepte lipvis** (*Pseudocheilinus evanidus*) is 'n vis wat voorkom in die Stille Oseaan en die Indiese Oseaan; meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Striated wrasse*.

## Identifikasie 
Die vis word tot 8cm groot en sy lyf is slank en lank. Die lyf is oranje tot pienk-bruin met dun, digby mekaar ligte horisontale lyne op. Soms is daar ligte bane oor die sye. Daar is ook 'n blou-wit streep van die bek tot by die wang. Die vis se kleurpatroon bly dieselfde deur sy hele ontwikkelingsfase.

Hulle leef in aflandige koraal- en rotsriwwe in water wat 6 tot 40m diep is. Die visse is alleenlopers en bly naby die riwwe vir beskerming. Hulle vreet hoofsaaklik bodem ongewerweldes. Die spesie is redelik volop maar sku.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Pseudocheilinus-evanidus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Krimpsiekbos

Die **krimpsiekbos** (*Tylecodon wallichii* (Harv.) Toelken) is 'n plant wat endemies is aan Suid-Afrika en wat op die SANBI-rooilys as *veilig* (LC) gelys is. Dit kom in die drie Kaapprovinsies voor.

Dit kom op klipperige rande van Namakwaland tot die Klein Karoo in die Sukkulente Karoo voor. Dit is 'n houtige struikie met 'n knobbelrige stam wat tot 6&nbsp;cm in deursnee kan word. In die winter het dit dik sukkulente blare aan die toppe van 'n stam of 'n tak. In die droë heet somer verloor dit sy blare en rus die plant. Dit groei baie stadig. Die blare is uiters giftig as hulle geëet word. Uit krimpsiekbos is *cotyledosied* geïsoleer, wat in 'n dosis van 0,01-0,015&nbsp;mg per kg liggaamsgewig krimpsiekte kan veroorsaak.

In die Kaapse etnobotanie word dit as 'n pap vir absesse gebruik.

Lêer:Gardenology.org-IMG 0331 hunt07mar.jpg
Lêer:5 Tylecodon wallichii - Montagu RSA.jpg
Lêer:Gardenology.org-IMG 0332 hunt07mar.jpg

## Verwysings 
## Eksterne skakels 
*
Charles Lanyon

duimnael|links|Charles Lanyon: Palmhuis in die botaniese tuin van Belfast
**Sir Charles Lanyon** (* 6 Januarie 1813 in Eastbourne, Sussex, Engeland; † 31 Mei 1889 in Whiteabbey, graafskap Antrim, Ierland) was 'n Engelse argitek wat hoofsaaklik bekendheid verwerf het met sy ontwerpe vir openbare geboue in Belfast tussen 1840 en 1860. In 1862 het hy die amp van burgemeester van Belfast beklee en was tussen 1866 en 1868 afgevaardigde vir dié stad in die Britse parlement. In 1868 is hy tot ridder geslaan.

Lanyon het hom in die vroeë 1830's in Dublin gevestig. In 1835 is hy as opmeter in Kildare benoem en het in die volgende jaar noordwaarts verhuis om opmeter van Antrim te word - 'n pos wat hy tot en met 1860 beklee het. In dié tydperk het hy 'n aantal belangrike openbare bouprojekte verwesenlik soos die Glendun-padviaduk, die meeste spoorweë in Antrim asook dié graafskap se kuspad.

Daarnaas het Lanyon 'n aantal belangrike herehuise ontwerp of herontwerp, waaronder Drenagh (naby Limavady) en Ballywalter Park.

## Verwysings 
## Eksterne skakels
Blommeoorlog

duimnael|links|Kaart van die Asteekse Ryk, ongeveer 1519
**Blommeoorloë** (Nahuatl: *xochiyaoyotl*) was die oorloë wat die Asteekse Driebond teen hul buurstate gevoer het. Die doel van die oorloë was nie om hierdie state te verower nie, maar om krygsgevangenes vir menseoffers te buit.

Hierdie oorloë word gevoer teen die blommeoorlogstate. Hierdie state was sonder uitsondering Nahuastate. Toe die Asteke die meeste van die Nahuavolke onderwerp het, bly Huexotzinco, Tlilihquitepec en Tlaxcala oor, state wat spesiaal vir die doel van die blommeoorloë hul onafhanklikheid sou behou. Deurgaans neem die Tlaxcalteeke onvrywillig aan die oorloë deel, en het tot gevolg dat die Asteke in Tlaxcala gehaat word. Om die rede sluit die Tlaxcalteken hulself met die koms van Hernán Cortés by die Spanjaarde aan.

Die blommeoorloë word ingestel deur die *cihuacoatl* (hoëpriester) Tlacaelel. Die meeste krygsgevangenes uit die blommeoorloë word geoffer aan Huitzilopochtli. Sommige Spaanse verslae vermeld dat die Asteke sommige krygsgevanges deels opeet, maar dit word deur baie historici beskou as 'n anti-Asteekse propagandaversinsel.

## Verwysings 
* Hierdie artikel is vertaal van die Nederlandse Wikipedia
John Croumbie Brown

duimnael|John Croumbie Brown

**John Croumbie Brown** (Haddington, Skotland, 16 Mei 1808 – Haddington, Skotland 17 September 1895) was 'n Skotse dominee, hidroloog en botanikus wat belangrike werk in Suid-Afrika gelewer het.

In April 1853 word hy lektor in die botanie aan die Joint Medical School (King's College) van Aberdeen in Skotland en ontvang 'n graad as *Doctor of Laws* van dieselfde skool in 1858.

In 1862 word hy na Dr. K.W.L. Pappe se dood die *Koloniale Botanikus* aan die Kaap, waar hy in April 1863 aankom. Hy reis deur die kolonie en probeer om daar aandag te wek vir botanie en om ontbossing en veldbrande teen te staan. In 1863 is hy die eerste wat die krimpsiekte beskryf wat skape en bokke in die sukkulente Karoo aantas. Hy keer in 1867 na Skotland terug omrede die pos van *Koloniale Botanikus* afgeskaf word. Hy lewer meer bydraes aan hidrologie, landbou, bosbou en veldbeheer as aan die botanie self en word daarom deur Harry Bolus van onbekwaamheid beskuldig, maar in Skotland gaan hy verder met sy werk aan die waterhuishouding van die Kaap. In 1875 verskyn sy *A hydrology of South Africa* en in 1877 *Forests and Moisture* wat ook die aandag kry van die koloniale outoriteite aan die Kaap en in Natal. In hierdie werke is hy 'n belangrike aanhanger van die uitdrogingsleer ("desiccationism") wat behels dat ontbossing tot uitdroging en verandering van die klimaat lei.

## Sien ook 
* Lys van botaniste volgens outeursafkorting

## Verwysings
Krimpsiekte

[duimnael|Gebied waar krimpsiekte voorkom. Dit is hoofsaaklik in die [sukkulente Karoo.]]
**Krimpsiekte**, **nenta** of **kotieldonose** is 'n siekte wat veral voorkom in skape en angorabokke, hoewel beeste en perde ook vatbaar is. Die siekte is die eerste keer deur John Croumbie Brown in 1863 beskryf. Dit word deur chroniese vergiftiging met hartglikosiede in die veld veroorsaak.

In Suid-Afrika kom daar twee soorte glikosiede voor wat hierdie eienskap openbaar:
* kardenoliede
* bufadiënoliede

Die chroniese tipe van die siekte word veral deur plantspesies uit die vetplantfamilie *Crassulaceae*, soos *Cotyledon*, *Tylecodon* en *Kalanchoe*, veroorsaak. Die tulp- en slangkopvergiftiging (deur spesies van die genera *Moraea* en *Drimia*) het net akute vergiftiging ten gevolg.

Die gevolge van die siekte kan verlamming wees of selfs die dood. In 2007 het navorsers gevind dat daar moontlik 'n entstof teen die siekte geproduseer kan word.

## Verwysings
Granma (provinsie)

**Granma** is 'n provinsie in suidelike Kuba met ongeveer 830&nbsp;000 inwoners. Die provinsie se hoofstad, Bayamo, het vandag 'n bevolking van 222 duisend.

## Sien ook 
* Provinsies van Kuba

## Verwysings
Gousiekte

**Gousiekte** is die vergiftiging van skape en beeste wat deur die vreet van plante uit die familie Rubiaceae veroorsaak word.
Die siekte veroorsaak miokardiale letsels en is die volopste oorsaak van kardiomiopatie in herkouers in die Suider-Afrikaanse veld. Dit is 'n probleem vir boere en hul beeste, maar daar is ook slagoffers onder byvoorbeeld buffels. Die siekte heet *gousiekte* om 'n goeie rede. Daar is 'n geval bekend waar 18 beeste skielik dood is nadat 'n trein sy fluit geblaas het. Dit was baie droog en tonnabossies was die enigste plante wat nog groen was. Die beeste het dit vir lank gevreet, die gif het hulle harte aangetas en hulle het skielik hartaanvalle gekry.

## Giftige spesies 
duimnael|Bosluisbessie
Die siekte word deur die gif pavettamien veroorsaak.  Hierdie gif is 'n poliamien wat in ses plantspesies aangetref word:
* *Pavetta sp.*
** *Pavetta schumanniana* – gousiekteboom, gifbruidsbos
** *Pavetta harborii* – tonnabossie

## Endofiete 
Al hierdie plante het 'n bakterie *Burkholderia caledonica* wat 'n endosimbiont is en wat in spesiale knobbeltjies in die blare voorkom. Daar bestaan ander plante uit dieselfde genera wat geen endosimbiont het nie, en hul blare is gifvry. Buite die plant bring hierdie bakterie nogtans geen pavettamien voort nie. In van die *Vangueria*-spesies wat nie gousiekte veroorsaak nie, soos *V. madagascariensis*, *V.  infausta* en *V. macrocalyx*, word ook endofitiese bakterieë aangetref, maar dit is dalk nie dieselfde bakterieë nie. Hulle kom ook nie in knobbeltjies voor nie.

Die plante het die *Burkholderia*-bakterie nodig om gesond te wees. Dit kom ook in die vrugte voor. Dit kan gedood word, maar dit veroorsaak dat saailinge as *kreupele* plante groei. Dit is moontlik dat die *Burkholderia*-bakterie glad nie die oorsaak van die plante se giftige eienskappe is nie. 'n Ander bakterie van die genus *Bacillus* is ook aangetref in hierdie plante.

## Verwysings
Tloque Nahuaque

**Tloque Nahuaque** (*Heer van Alles*) was 'n Asteekse godheid.

Tloque Nahuaque was 'n geslaglose, skeppende god. Daar is geen afbeeldinge van Tloque Nahuaque bekend nie. Dit is voorts hoogswaarskynlik dat daar ooit een geskep is. Sodanige abstrakte godheid was besonder ongewoon in Meso-Amerika gedurende die tyd.

Een bepaalde stroming stel dat Tloque Nahuaque die vernaamste of selfs die enigste god is. Daar kan dan ook gesê word dat Tloque Nahuaque 'sy/haar tyd ver vooruit' was.

Die bekendste aanhanger van hierdie godsdienstige stroming was Nezahualcoyotl.

: Hierdie artikel is vertaal van die Nederlandse Wikipedia
Durango

|-
| align=center colspan=2 | 250px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Durango*("Vrye en onafhanklike staat van Durango")
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Victoria de Durango
|-
| style="white-space: nowrap;" | **Grootste stad**
| style="white-space: nowrap;" | Victoria de Durango
|-
| style="white-space: nowrap;" | **Munisipaliteite**
| style="white-space: nowrap;" | 39
|-
| style="white-space: nowrap;" | **Oppervlakte**
| style="white-space: nowrap;" | 123&nbsp;317 km² (4de)
|-
| style="white-space: nowrap;" | **Hoogste punt**
| style="white-space: nowrap;" | 3&nbsp;340 m
|-
| style="white-space: nowrap;" | **Bevolking** (2015)&nbsp; - Totaal &nbsp; - Digtheid
| style="white-space: nowrap;" | 1&nbsp;754&nbsp;754 (24ste)14 inw./km² (30ste)
|-
| style="white-space: nowrap;" | **Demoniem**
| style="white-space: nowrap;" | Duranguense
|-
| style="white-space: nowrap;" | **Goewerneur**
| style="white-space: nowrap;" | Jorge Herrera (PRI)
|-
| style="white-space: nowrap;" | **Stigting**
| style="white-space: nowrap;" | 22 Mei 1824 (16de)
|-
| style="white-space: nowrap;" | **MOI**
| style="white-space: nowrap;" | 0,732 –  (21ste)
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | CST (UTC−6)CDT (UTC−5)
|-
| style="white-space: nowrap;" | **Poskode**
| style="white-space: nowrap;" | 34-35
|-
| style="white-space: nowrap;" | **ISO 3166-2**
| style="white-space: nowrap;" | MX-DUR
|-
| style="white-space: nowrap;" | **Amptelike webwerf**
| style="white-space: nowrap;" | durango.gob.mx
|}

**Durango** (amptelik die **vrye en onafhanklike staat van Durango**; uitgespreek [duˈɾaŋɡo]) is een van die 31 deelstate wat, saam met die Federale Distrik, die 32 Federale Entiteite van Meksiko vorm. Die deelstaat is in noordwestelike Meksiko geleë en het die tweede laagste bevolkingsdigtheid (na Baja California Sur) in die land. Durango se hoofstad, Victoria de Durango, is na Meksiko se eerste president vernoem.

## Verwysings 
## Eksterne skakels 
*  Amptelike webwerf
Atlantiese salm

__NOTOC__

Die **Atlantiese salm** (*Salmo salar*) is 'n vis wat aan beide die wes- en ooskus van die noordelike Atlantiese Oseaan voorkom. In Engels staan die vis bekend as die *Atlantic salmon*. 

## Fotogalery

Salmonlarvakils.jpg|'n Pas uitgebroeide Atlantiese salm
Salmo salar, by 'n vismark in Pretoria, a.jpg|Atlantiese salm, produk van 'n Noorweegse salmplaas, te koop by 'n vismark in Pretoria

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Salmo salar* by Fishbase.

## Eksterne skakels
Tonnabossie

Die **tonnabossie**  (*Pavetta harborii* S.Moore) is 'n struik of 'n boom wat inheems aan Botswana, Mosambiek, Namibië en die noordooste van Suid-Afrika is.

Dit groei in diep sanderige grond en dit word van 2,5 tot 6&nbsp;m hoog.  Die plant is giftig en veroorsaak gousiekte wat hartaanvalle onder herkouers tot gevolg het.

## Verwysing
Gousiekteboom

**Gousiekteboom** of **gifbruidsbos**  (*Pavetta schumanniana* F.Hoffm. ex K.Schum.) is 'n boom wat inheems in KwaZulu-Natal, Limpopo en Mpumalanga in Suid-Afrika is. Die spesie kom ook Angola, Botswana, Burundi, Demokratiese Republiek die Kongo, Eswatini, Kameroen, Kaprivistrook in Namibië, Malawi, Mosambiek, Rwanda, Sentraal-Afrikaanse Republiek, Tanzanië, Zambië en Zimbabwe voor. 

Dit is 'n struik of boom van 3,5 tot 8,5&nbsp;m hoog. Die blare groei in groepies van drie en is eiervormig, 6-15 cm lank en 2,0-7,5 cm breed. Hul bokant is glansend groen, die onderkant het sagte grys hare. Die blomme is wit en geurig. Hulle groei in digte klompies. Die plant is giftig en veroorsaak gousiekte wat hartaanvalle onder herkouers ten gevolg het.

Nes die ander vyf spesies wat gousiekte verwek, het die plant endosimbiontiese bakterieë in sy blare. Watter rol hierdie bakterieë speel is nie heeltemal duidelik nie. Daar is eers gedink dat hulle stikstof bind, maar dit kan nie aangetoon word nie. Die bakterie vorm swart knobbeltjies op die blare en langs die are. Hierdie bakterieë is ook aanwesig in die vrugte. Indien die vrugte in kokende water gedompel word is dit moontlik 'kreupele' plante sonder bakterieë te verkry. Hul groei is abnormaal. 

Die boom se FSA-nommer is 721.

## Sien ook 
* Alfabetiese lys van Suid-Afrikaanse bome

## Verwysing 
## Bronne 
* REDLIST Sanbi
* Plants of the World Online
Bruno Senna

**Bruno Senna Lalli** (Portugese uitspraak: ['brunu 'senɐ], gebore 15 Oktober 1983) is 'n Brasiliaanse professionele renjaer wat tans vir Aston Martin in die FIA Wêrelduithoukampioenskap meeding. Hy is die susterskind van wyle Ayrton Senna, die driemalige Formule Een-wêreldkampioen. 

Senna het aan Formule Een deelgeneem in 2010-12. Hy het sy debuut vir Hispania Racing in 2010 gemaak, en ook vir Renault gejaag vanaf Augustus 2011 as 'n plaasvervanger vir Nick Heidfeld, en vir die Williamsspan in 2012. Tussen 2014-16, jaag hy vir Mahindra Racing in Formule E. Sy moeder is Ayrton se ouer suster, Viviane. Sy vader, Flávio Lalli, het met 'n motorfiets verongeluk in 1996. Die kleurskema van Bruno se valhelm is 'n effens aangepaste weergawe van dié wat deur sy oom Ayrton Senna gedra was.

## Verwysings
Bosluisbessie

:: Sien *bietou* vir die *Chrysanthemoides*-spesie wat soms ook bosluisbessie genoem word.

Die **bosluisbessie** of **wildedadel** (*Fadogia homblei*)  is inheems aan die Suid-Afrikaanse provinsies Noordwes, Gauteng, Mpumalanga en Limpopo. Dit kom ook in Angola, Demokratiese Republiek die Kongo, Malawi, Mosambiek, Tanzanië, Zambië en Zimbabwe voor. Op die SANBI-rooilys word dit as *veilig* gelys. 

Dit is 'n meerjarige plant of struikie met regop stammetjies wat 50 cm hoog word en groei uit 'n dik houtige wortelstok. Die spesie is 'n geoksiel Die blare groei in groepies van 3-5 aan elke knoop. Die bokant van die blaar is donkergroen, die onderkant is silwerwit. Dit bring klein geurige geel blommetjies voort en kry 'n ronde vrug wat groen van kleur is, maar swart word wanneer dit ryp word. Die vrug lyk soos 'n bosluis wat hom vol bloed gedrink het.

Dit is een van ses plante wat gousiekte veroorsaak en wat 'n endosimbiontiese bakterie *Burkholderia caledonica* in knobbeltjies in sy blare het. In 2016 is in die risosfeer van *F. homblei* 'n ander naverwante spesie gevind, wat die naam *Burkholderia fortuita* gekry het. *Fortuitus* beteken toevallig. Die navorsers het eintlik na die endofiet *B. caledonica* gesoek maar pleks daarvan hierdie spesie toevallig gevind.
## Fotogalery 

Fadogia homblei00.jpg
Fadogia homblei02.jpg

## Verwysings